cyanic-selkie/wikianc huggingface dataset:
அரண்மனைக்காரன் தெரு
வரலாறு
பொ.ஊ. 780 ஆம் ஆண்டு கேரளத்தின் மலபார் கடற்கரையில் தாமஸ் கானாதான் இந்தியாவில் கால் பதித்த முதல் ஆர்மேனியர் ஆவார். அவரது மூலம் அல்லது பணி பற்றி அதிகம் அறியப்படவில்லை. சென்னையில் ஆர்மேனியர்கள் 1600-களில் இருந்ததாக வரலாற்றுப் பதிவுகள் உள்ளன. சென்னை பரங்கிமலைக்கு அருகில் 1663-ம் ஆண்டு அடக்கம் செய்யப்பட்ட கோஜா டேவிட் மார்கர் என்பவரின் கல்லறை அதற்குச் சான்று. சென்னை ஆர்மீனியர்கள்தான் பரங்கி மலை மீது உள்ள புனித தாமஸ் கல்லறையைக் கண்டுபிடித்தவர்கள் என்றும்  ஆர்மீனியர்களே 16 ஆம் நூற்றாண்டில் போர்த்துகீசியர்களை இங்கு அழைத்துவந்தவர்கள் என நம்பப்படுகிறது. பரங்கிமலைக்கு மேலிருந்த அந்தப் பழமையான தேவாலயம்தான் ஆர்மேனியக் கப்பல்களுக்கும் போர்த்துகீசிய கப்பல்களுக்கும் கலங்கரை விளக்கமாகத் திகழ்ந்துள்ளது. ஆர்மீனியர்களின் வர்த்தகத்தில் பட்டு, மசாலா பொருட்கள் இரத்தினக் கற்கள் இடம்பெற்றன. சென்னையில் வசித்த கடைசி ஆர்மேனியரின் பெயர் மைக்கேல் ஸ்டீபன். அவர் சென்னையை விட்டுச் சென்றுவிட்டார்.
தெருவில் உள்ள பழமையான கட்டிடங்கள்
இடது|thumb| ஆர்மேனிய தேவாலயமான, செயின்ட் மேரி தேவாலயம் 1905 இல்
thumb|செயின்ட் மேரிஸ் ஆங்கிலோ-இந்திய உயர்நிலைப்பள்ளி thumb|நீலநிற வானம் பின்புலத்தில் 'புனித மேரி துணைத் திருத்தலம்', சென்னை.
வெளி இணைப்புகள்
பகுப்பு:சென்னை சாலைகள்
ஆப்பிரிக்கப் பொருளியல் நிலை
ஆப்பிரிக்கப் பொருளியியல் நிலை ஆப்பிரிக்கப் பெருநிலப்பகுதியின் வணிகம், தொழில்துறை மற்றும் வளங்கள் ஆகியவற்றைப் பொருத்தும் இன்ன பிற கூறுகளின்படியும் அமைந்துள்ளது. சூலை 2005-ல் ஆப்பிரிக்காவின் 54 நாடுகளில் 88.7 கோடி மக்கள் வாழ்ந்திருந்தனர். மாந்தர் வாழும் பெருநிலங்களில் ஆப்பிரிக்காவில்தான் ஏழ்மை மிகுந்துள்ளது. அண்மையில் இக்கண்டத்தின் பல பகுதிகள் முன்னேறி வந்தாலும் 2003-ம் ஆண்டுக்கான ஐக்கிய நாடுகள் அமைப்பின் மனித வளர்ச்சி அறிக்கையில் பட்டியலிடப்பட்ட 175 நாடுகளில் 25 ஆப்பிரிக்க நாடுகள் கடைநிலையில் இருந்தன. இப்பகுதியின் சிக்கலான கொந்தளிக்கும் வரலாறு இந்நிலை ஏற்படவொரு காரணமாகும். வெளிநாட்டவரிடமிருந்து விடுதலை அடைந்த வேளையில் இருந்த நிலைபெறா அரசியல் சூழல் பனிப்போரினால் மேலும் மோசமடைந்தது. இருபதாம் நூற்றாண்டின் நடுவிலிருந்து ஊழலும் ஆட்சியாளர்களின் வன்முறை அரசியலும் ஆப்பிரிக்காவின் பொருளியல் நிலையைப் பின்தங்கிவிடச் செய்தன.
ஏழ்மையின் விளைவாக வாழ்நாள் குறைவு, வன்முறை, அரசியலில் நிலையற்ற தன்மை போன்ற சிக்கல்கள் ஏற்பட்டன. இவை பொருளியல் சிக்கல்களை நீட்டிக்கக் காரணமாகியுள்ளன. இந்நிலையை மாற்றவிழைந்த முயற்சிகள் பல தோல்வியுற்றன. இருந்தும், அண்மைய தரவுகள் சகாராப் பாலைவனத்துக்குத் தெற்கே அமைந்த நாடுகள் உலக நாடுகளின் வளர்ச்சி விரைவையொட்டி வளர்வதைக் காட்டுகின்றன.
மேற்கோள்கள்
பகுப்பு:ஆப்பிரிக்கா பகுப்பு:நாடு வாரியாக பொருளாதாரம்
எம். ஜி. ஆர். நகரில் (திரைப்படம்)
'''எம். ஜி. ஆர். நகரில்''' (MGR Nagaril) என்பது செப்டம்பர் 12, 1991 அன்று வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தில் ஆனந்த் பாபு, சுகன்யா, விவேக், சார்லி, பாண்டியன், முக்கியக் கதாப்பாத்திரத்தில் நடித்துள்ளனர். இத்திரைப்படத்தை அல்பி அசரப் இயக்கி, சித்திக் இலால் மற்றும் கோகுல கிருஷ்ணா (வசனம்) ஆகியோர் எழுதி, ஆர். பி. சௌத்ரியால் தயாரிக்கப்பட்டது. எஸ். பாலகிருஷ்ணன் இசையமைப்பு, ஜோசப் மற்றும் வி. சேகரின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 12, 1991 அன்று வெளியானது.
மேற்கோள்கள்
பகுப்பு:1991 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நெப்போலியன் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:பாண்டியன் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:சுகன்யா நடித்த திரைப்படங்கள் பகுப்பு:சுமித்ரா நடித்த திரைப்படங்கள்
ரங்காவர்சிதா அருங்காட்சியகம், செமராங்
ரங்காவர்சிதா அருங்காட்சியகம் (Ranggawarsita Museum) இந்தோனேசியாவின் செமரங்கில் அமைந்துள்ள ஒரு மாநில அருங்காட்சியகம் ( அருங்காட்சியகம் நெகேரி ) ஆகும். மாநில அருங்காட்சியகம் என்ற நிலையில்  ரங்காவர்சிதா அருங்காட்சியகம்,  அதிகாரப்பூர்வமாக மத்திய ஜாவா மாகாணத்தின் மாநில அருங்காட்சியகமாம் (அருங்காட்சியகம் நெகேரி புரோபின்சி ஜாவா தெங்கா) என்று அழைக்கப்படுகிறது. மத்திய ஜாவா மாகாணத்தின் கலாச்சாரத்துடன் தொடர்புடைய பொருட்களின் இனவியல் சேகரிப்புகள் இந்த அருங்காட்சியகத்தில் காட்சிப்படுத்தப்பட்டுள்ளன.
வரலாறு
மத்திய ஜாவா மாகாணத்திற்கு ஒரு மாநில அருங்காட்சியகம் கட்டப்படுவதற்காக அஹ்மத் யானி சர்வதேச விமான நிலையத்திற்கு அருகில் ஒரு நிலம் தேர்வு செய்யப்பட்டது. அருங்காட்சியகத்தின் கட்டுமானப் பணிகள் 1977 ஆம் ஆண்டில் தொடங்கியது. 1983 ஆம் ஆண்டு ஏப்ரல் 2 ஆம் தேதி மத்திய ஜாவாவின் அப்போதைய ஆளுநராக இருந்த சோபார்ட்ஜோ ரோஸ்டாம் இதனைத் திறந்து வைத்தார். அதனைத் தொடர்ந்து இந்த அருங்காட்சியகம் செயல்படத் தொடங்கியது. பின்னர், இந்த அருங்காட்சியகம் ஜூலை 5, 1989 ஆம் நாள் அன்று கல்வி அமைச்சர் ஃபுவாட் ஹாசனால் மீண்டும் மறுபடியும் திறந்து வைக்கப்பட்டது. ,இதனை கலாச்சார இயக்குநரகம் நிர்வகித்து வந்தது. பிராந்திய சுயாட்சி திட்டம் இயற்றப்பட்ட பின்னர், அருங்காட்சியகத்தின் மேலாண்மையானது அக்டோபர் 14, 1996 ஆம் நாளன்று மத்திய ஜாவாவின் கல்வி மற்றும் கலாச்சார துறைக்கு மாற்றப்பட்டது. 2011 ஆம் ஆண்டு இந்த, அருங்காட்சியகம் புதுப்பிக்கப்பட்டது.
ரங்காவர்சிதா என்று இந்த அருங்காட்சியகத்திற்கு பெயர் சூட்டப்பட்டதற்கு ஒரு பின்னணி உள்ளது. ரேடன் ந்காபேகி ரங்காவர்சிதா என்று ஒரு ஜாவாக் கவிஞர் இருந்தார். அவர் மத்திய ஜாவாவில் உள்ள சுராகர்த்தா என்னுமிடத்தில் இருந்த ஒரு பிரபல இலக்கிய குடும்பத்தில் பிறந்தார். அவர் பெயராலேயே இந்த அருங்காட்சியகம் அழைக்கப்பட்டது.
சேகரிப்புகள்
மேற்கு ஜாவாவின் கலாச்சாரத்துடன் தொடர்புடைய கிட்டத்தட்ட 60,000 பொருட்களின் தொகுப்பை இந்த அருங்காட்சியகம் தன் சேகரிப்பில் கொண்டுள்ளது. இங்கு காட்சிப்படுத்தப்பட்டுள்ள சேகரிப்புகள் நான்கு வீடுகளில் அமைக்கப்பட்டுள்ளன. ஒவ்வொரு வீடும் அதன் வரலாற்றின் அடிப்படையில் வெவ்வேறு கருப்பொருளுடன் ஒத்த நிலையில் அமைந்துள்ளது.
கட்டிடம் B என்ற பெயர் கொண்ட கட்டடத்தில் மத்திய ஜாவாவினைச் சேர்ந்த இந்து -பௌத்த காலத்தைச் சேர்த்த நினைவுச்சின்னங்கள் காட்சியில் உள்ளன. இந்த காலகட்டத்தைச் சேர்ந்த தொகுப்புகளில் லிங்கம்-யோனி, லிங்கா மற்றும் யோனி சிலைகள், குடுவைகள், வெண்கலக் கண்ணாடிகள் மற்றும் மத்திய ஜாவாவின் சண்டி எனப்படுகின்ற இந்து மற்றும் பௌத்த கோயில்களில் இருந்து எடுக்கப்பட்ட இந்து கடவுள்களின் சிலைகள் காட்சிப்படுத்தப்பட்டுள்ளன. இந்தக் கட்டடத்தில் இந்தோனேசியாவின் முஸ்லீம் மாநிலங்களின் பொருள்களும் உள்ளன. உதாரணமாக அங்கு டெமக் மற்றும் மெனாரா குடஸ் மசூதியின் சிறிய வடிவங்கள் காட்சிக்கு வைக்கப்பட்டுள்ளன. மேலும் பழைய மசூதிகளில் இருந்து கண்டுபிடிக்கப்பட்ட சுடுமண் பொம்மைகள் அல்லது ஆபரணங்கள் போன்றவை உள்ளன. உதாரணமாக மாண்டிங்கன் மசூதியிலிருந்து எடுக்கப்பட்ட ஒரு மஸ்தகா கூரை இறுதிப்பகுதி மற்றும் கையால் எழுதப்பட்ட குர்ஆன் நகல் ஆகியவை உள்ளன. மேலும் உள்ளுர், சீன நாட்டு, ஐரோப்பிய நாட்டு பீங்கான் பொருள்களும், பாடிக் துணி வவைகளும் இக்கட்டடத்தில் உள்ளன. இவை அனைத்துமே மத்திய ஜாவாவில் காணப்படுபவையாக உள்ளன. மேலும் காலனித்துவ காலத்தைச் சேர்ந்த பொருட்கள் குறிப்பாக டிபோனெகோரோவுடன் தொடர்புடையவை இங்கு காட்சிப்படுத்தப்பட்டுள்ளன.
கட்டிடம் C என்ற பெயர் கொண்ட கட்டடம் தரைத்தளமாக உள்ளது. அங்கு இந்தோனேசியாவின் சுதந்திர காலப் போராட்டத்தின் வரலாறு தொடர்பான கலைப்பொருள்கள் காட்சியில் வைக்கப்பட்டுள்ளன. மேலும் ,இந்த கட்டிடத்தில் மத்திய ஜாவாவில் முன்னர் நடந்த பல மோதல்கள் தொடர்பான நிகழ்வுகளின் டியோராமாக்கள் உள்ளன. அவை பெரும்பாலும்செமரங்கில் நடைபெற்ற ஐந்து நாட்கள் போர், பலகன் அம்பராவா, செபுவில் பி.கே.ஐ கிளர்ச்சி, மார்ச் 1, 1949 பொது தாக்குதல் மற்றும் 1966 இல் நடைபெற்ற ட்ரிதுராவின் ஆர்ப்பாட்டம் உள்ளிட்டவை தொடர்பானவையாகும்.
கட்டிடம் D என்ற பெயர் கொண்ட கட்டடம் இன அமைப்பியல் கைவினை கொண்டு தொடர்பான, மத்திய ஜாவாவில் கண்டறியப்பட்ட பொருள்கள் காட்சிப்படுத்தப்பட்டுள்ளன. மத்திய ஜாவா பாரம்பரியத்துடன் தொடர்பானவை அமையும். அவை வாயங், குடா லம்பிங் போன்ற பகுதிகளைச் சேர்ந்தவையாகும். மேலும் அப்பகுதியைச் சேர்ந்த இசைக்கருவிகளும் அங்கு காட்சிப்படுத்தப்பட்டுள்ளன.
மொக்சினா கித்வாய்
மொக்சினா கித்வாய் (Mohsina Kidwai) (பிறப்பு 1 ஜனவரி 1932) என்பவர் இந்தியத் தேசிய காங்கிரசு கட்சியின் தலைவர் ஆவார். இவர் உத்தரப் பிரதேசத்தின் பாராபங்கியைச் சேர்ந்தவர். தற்போது இவர் சத்தீஉசுகரிலிருந்து தேர்ந்தெடுக்கப்பட்ட இந்திய நாடாளுமன்ற மாநிலங்களவை உறுப்பினராக உள்ளார். இவர் காங்கிரசு செயற் குழுவில், இந்தியக் காங்கிரசு கட்சியின் மிக உயர்ந்த முடிவெடுக்கும் அமைப்பிலும் மற்றும் அகில இந்தியக் காங்கிரசு குழுவிலும் உறுப்பினராக உள்ளார்.
ஆரம்ப கால வாழ்க்கை
மொக்சினா கித்வாய் முல்லா குதுப்-உத்-தின் அகமது மற்றும் ஜெகரா கட்டூன் ஆகியோரின் மகளாகப் பிறந்தார். இவர் பாராபங்கி மாவட்டத்தில் உள்ள அகமதுபூர் என்ற சிறிய கிராமத்தைச் சேர்ந்தவர். இவர் தனது இடைநிலை கல்வியினை பெண்கள் கல்லூரி, அலிகர் முஸ்லீம் பல்கலைக்கழகம், அலிகரில் முடித்தார்.
தொழில்
மொக்சினா கித்வாய் உத்தரபிரதேசம் மற்றும் இந்திய அரசில் பல முக்கிய துறைகளின் அமைச்சராக பதவி வகித்துள்ளார்.
அகில இந்தியக் காங்கிரசு கட்சியில் பொதுச் செயலாளர் உட்படக் காங்கிரசு கட்சிக்குள் கித்வாய் பல்வேறு தலைமைப் பதவிகளை வகித்துள்ளார். இவர் காங்கிரசு கட்சித் தலைவர் சோனியா காந்திகு நெருக்கமாக இருப்பதாக அறியப்படுகிறார்.
சோனியா காந்திக்கு முந்தைய நாட்களில் கித்வாய் காங்கிரசிலிருந்து பிரிந்து சென்ற, காங்கிரசு (டி) தலைவராக இருந்தார்.
தற்போது இவர் சத்தீசுகரின் ராய்ப்பூரிலிருந்து தேர்ந்தெடுக்கப்பட்ட மாநிலங்களவை உறுப்பினராக உள்ளார்.
இவர் காங்கிரஸ் செயற்குழு உறுப்பினராகவும், அசாம் மற்றும் பஞ்சாப் மாநிலங்களின் தேர்தல் அறிக்கைகளைச் செயல்படுத்தும் குழுக்களின் அமைப்பாளராகவும் செயல்பட்டார்.
தனிப்பட்ட வாழ்க்கை
மொக்சினா கித்வாய் 17 டிசம்பர் 1953இல் கலீல் ஆர். கித்வாயை மணந்தார். இவர்களுக்கு மூன்று பெண் குழந்தைகள் உள்ளனர்.
வெளிநாட்டு பயணம்
கித்வாய், அலுவலகப் பயணமாக அமெரிக்கா, இங்கிலாந்து,  தான்சானியா, மொரிசியசு, அங்கேரி, ஐக்கிய அரபு அமீரகத்திற்கும், மகளிர் கருத்தரங்கில் கலந்து கொள்ள ஜெர்மனிக்கும், உலக அமைதி மாநாட்டில் கலந்துகொள்ளச் சோவியத் ரஷ்யா, புரூணை, அங்கேரிக்கும் சென்று வந்துள்ளார். ஜெனிவாவில் நடைபெற்ற உலக சுகாதார சபைக் கூட்டத்திலும் இந்தியாவின் சார்பில் கலந்துகொண்டுள்ளார். ஐக்கிய அரபு அமீரகத்தில் நடைபெற்ற ஐக்கிய நாடு அவையின் உலக நகர அமைப்பின் 10வது கருத்தரங்கிலும் இவர் கலந்து கொண்டுள்ளார். இந்திய நல்லெண்ணக் குழுவின் தூதுவராக வியட்நாமிற்கும் தாய்லாந்திற்கும் சென்று வந்துள்ளார். 2005ஆம் ஆண்டு ஐக்கிய நாடுகள் அவையிலும் இந்தியாவின் சார்பில் உரை நிகழ்த்தியுள்ளார்.
வெளி இணைப்புகள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:உத்திரப்பிரதேச மாநில அமைச்சர்கள் பகுப்பு:இந்திய அமைச்சர்கள் பகுப்பு:8வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:வாழும் நபர்கள் பகுப்பு:1932 பிறப்புகள் பகுப்பு:இந்திய முஸ்லிம்கள்
பிங்
பிங் (Bing) என்பது மைக்ரோசாப்ட் நிறுவத்திற்குச் சொந்தமான வலைத் தேடல் பொறி ஆகும். இத்தேடல் பொறியானது முன்னர் லைவ் சேர்ச், வின்டோசு லைவ் சேர்ச், எம்எஸ்என் சேர்ச் ஆகிய பெயர்களைக் கொண்டு அமைந்திருந்தது. இத்தேடல் பொறி மைக்ரோசாப்ட் நிறுவனத்தினால் முடிவெடுக்கும் பொறியாக விளம்பரப்படுத்தப்பட்டது. 2009 ஆம் ஆண்டு மே மாதம் 28 ஆம் திகதியன்று சான் டியேகோ நகரில் இடம்பெற்ற ஆல் திங்ஸ் டிஜிட்டல் (All Things Digital) மாநாட்டின் போது மைக்ரோசாப்ட் நிறுவனத்தின் முன்னாள் தலைமை நிர்வாக அதிகாரி இசுட்டீவ் பால்மரால் இத்தேடல் பொறி அறிமுகப்படுத்தப்பட்டு சூன் 1 இல் வெளியிடப்படும் எனவும் அறிவிக்கப்பட்டது.. 2009 ஆம் ஆண்டு சூன், 29 ஆம் திகதியன்று யாகூ! தேடல் பொறியினை பிங் தேடல் பொறி நிர்வகிக்கும் என அறிவிக்கப்பட்டது.
இத்தேடல் பொறியானது அல்பானியன், அரபு, பல்கேரியன், காட்டலான், சீனம், குரோவாசியன், செக், டேனியன், இடச்சு, ஆங்கிலம், எசுத்தோனியம், பின்னியம், பிரெஞ்சு, செருமானியம், கிரேக்கம், எபிரேயம், அங்கேரியன், இசுலேன்சுக, இந்தோனேசியன், இத்தாலியன், சப்பானியன், கொரியன், இலத்துவியன், இலித்துவானியம், மலாய், நோர்வீஜியன், பிரேசிலிய போர்த்துகேய மொழி, போர்த்துகேயம், உருமானியம், உருசியன், சேர்பியன், சுலோவாக், சுலோவேனியன், எசுப்பானியம், சுவீடிஸ், தமிழ், தாய், துருக்கியம், உக்குரேனியன், வியட்னாமியம் ஆகிய 40 மொழிகளில் காணப்படுவதுடன் பல்வேறு நாடுகளுக்காகவும் பகுதிப் பரவலாக்கப்பட்டுள்ளது. உலகிலுள்ள ஒவ்வொரு பிரதேசங்களுக்கும் ஏற்ற தேடல் முடிவுகளை இத்தேடல் பொறி தருகின்றது.
மேற்கோள்கள்
பகுப்பு:மைக்ரோசாப்ட் பகுப்பு:இணையத் தேடல்
நான்காம் சோமேசுவரன்
நான்காம் சோமேசுவரன் (Somesvara IV 1183-1200) என்பவன் மேலைச் சாளுக்கிய மரபின் கடைசி அரசன் ஆவான். இவன் தனது பேரரசை வலிமைப்படுத்த முயன்றான். ஆனால் இவனால் முடியவில்லை. சியூனா, போசளர், காக்கத்தியர் ஆகிய மூன்று மரபினரும் காவிரி  மற்றும் நர்மதை ஆகியவற்றுக்கு இடைப்பட்ட பரப்பில் விரிந்திருந்த மேலைச்சாளுக்கிய பேரரசின் நிலப்பகுதிகளைப் பிரித்துக்கொண்டனர்.
அசய் பாட்
'''அசய் வி. பாட்''' இந்திய அமெரிக்க கணினி நிபுணர். இவர் யுஎசுபி என்னும் அகிலத் தொடர் பாட்டை, ஏஜிபி, பிசிஐ எக்சுப்ரசு உள்ளிட்ட அதிநவீன கருவிகளை உருவாக்க உதவிய நிபுணராவார், அதுமட்டுமின்றி மேடை-ஆற்றல் மேலாண்மை கட்டமைப்பு உள்ளிட்ட பல்வேறு அரிய கண்டுபிடிப்புகளுக்கு வித்திட்டவர். இவருடைய கண்டுபிடிப்பான அகிலத் தொடர் பாட்டை விளம்பரத்தில் இவரைப் போன்று சுனில் நார்க்கர் நடித்திருந்தார்.
வெளி இணைப்புகள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:இந்திய அமெரிக்கர்கள் பகுப்பு:கண்டுபிடிப்பாளர்கள் பகுப்பு:அமெரிக்கப் பொறியியலாளர்கள் பகுப்பு:அமெரிக்கக் கண்டுபிடிப்பாளர்கள் பகுப்பு:21-ஆம் நூற்றாண்டு கண்டுபிடிப்பாளர்கள்
மரியோ அமுய்
தொழில் வாழ்க்கை
இவர்மரியோ அமுய் பெர்ரினுடைய மகன் ஆவார், அமுய் பெர் இலெவந்தைன்  கால்வழியைச் சேர்ந்த பொருளியலாலரும் அரசியல்வாதியும் ஆவார். , மரியோ அமுய்சாந்தியாகோ, ஜெனரல் ஜோசு மிகுவேல் கரேரா தேசிய நிறுவனத்தில் படித்தார். அமூய், ஜார்ஜ் மெல்னிக்குடன் இணைந்து சிலி பல்கலைக்கழகத்தில் வானியல், இயற்பியல் மாணவராக இருந்தார். 1987 பிப்ரவரியில் அவர் செறோ தோலோலோ அமெரிக்க ஆய்வகத்திற்கு வந்தார். இவர் வந்த சில நாட்களுக்குள் வகை II மீவிண்மீன் வெடிப்பு எசு. என் 1987 ஏ பெரிய மகெல்லானிக் ஒண்முகிலில் வெடித்தபோது, இந்த முதன்மை மீவிண்மீன் வெடிப்பைக்கண்காணிக்க சி. டி. ஐ. ஓ. (CTIO)வில் ஒரு பெரிய பரப்புரையைத் தொடங்கினார்.
1989 ஆம் ஆண்டில் ஜோசு மாசா, மார்க் எம். பிலிப்சு, நிக்கோலசு சுந்த்செப் ஆகியோருடன் இணைந்து அவர் கலான் / தோலோ மீவிண்மீன் வெடிப்புகணக்கெடுப்பைத் தொடங்கினார், இது வகை Ia மீவிண்மீன் வெடிப்புபின் செந்தர மெழுகுவர்த்தி ஒளிர்மை குறித்த முன்னோடிப் பணிக்கு வழிவகுத்தது. இந்தப் பணி அபிள் மாறிலி H0, வீழ்ச்சி அளவுரு q0′  ஆகியவற்றின் துல்லியமான அளவீடுகளுக்கு வழிவகுத்தது, பிந்தையது  படவி பொருண்மை / ஆற்றலில் ஆட்சி செலுத்தும் இருண்ட ஆற்றல் அல்லது அண்டவியல் மாறிலி இருப்பதைக் காட்டியது.
அரிசோனா பல்கலைக்கழகத்தில் ப ட்டதாரி பள்ளியில், சுட்டீவர்ட் ஆய்வகத்தில் பேராசிரியர் பில் பிண்டோவுடன் பணிபுரிந்த இவர் , அகட்டுக் குலைவு மீவிண்மீன் வெடிப்பு பற்றிய ஆய்வுக்கு தனது கவனத்தை மாற்றினார் , குறிப்பாக வகை II மீவிண்மீன் வெடிப்பைப் பயன்படுத்தி வடிவியல் தொலைவுகளை அளவிட, பேட் - வெசுலிங் முறையைப் பயன்படுத்தினார். இம்முறை விரிவுறும் ஒளிமண்டல முறை (EPM) என்றும் அழைக்கப்படுகிறது. பிண்டோவுடன் சேர்ந்து அவர் இரண்டாம் வகை மீவிண்மீன் வெடிப்புநிகழ்வுகளுக்கான தொலைவுகளை அளவிடுவதற்கான ஒரு பகுதி ஆய்வு முறையை கண்டுபிடித்தார், இது செந்தர மெழுகுவர்த்தி முறை என்று அழைக்கப்படுகிறது , இது ஈ. பி. எம். க்கு மேல் தொலைவுத் துல்லியங்களை மேம்படுத்தியது.
வெளி இணைப்புகள்
பகுப்பு:அரிசோனா பல்கலைக்கழக முன்னாள் மாணவர்கள் பகுப்பு:அண்டவியலாளர்கள் பகுப்பு:சிலி வானியலாளர்கள் பகுப்பு:வாழும் நபர்கள் பகுப்பு:1960 பிறப்புகள்
பத்மாவதி நாகர்கள்
பத்மாவதி நாகர்கள் (Nagas of Padmavati) (இந்தி|नाग) (210 – 340 CE) பண்டைய மத்திய இந்தியாவில், விதிசா, பத்மாவதி, கந்திப்பூர் மற்றும் மதுரா போன்ற நகரங்களை தலைநகரங்களாகக் கொண்டு கி. பி 210 முதல் 340 முடிய 130 ஆண்டுகள் நாடாண்ட அரச குலங்களாகும். பத்மாவதி நாகர் குலத்தினர் வாகடகப் பேரரசின் கூட்டாளிகள் ஆவார்.
வரலாறு
நாகர் அரசுகள் காலத்தில் அவர்கள் வெளியிட்ட நாணயங்கள் மூலம் நாகர் குலத்தைப் பற்றி அறிய முடிகிறது. வாகாடகப் பேரரசு காலத்திய கல்வெட்டுகளில், வாகாடகப் பேரரசன் முதலாம் ருத்திரசேனன், பவ நாகனின் மகள் வழி பேரன் எனக் குறிப்பிட்டுள்ளது. சமுத்திர குப்தரின் அசோகரின் அலகாபாத் தூண்களில் கணபதி நாகனை குறித்துள்ளது. பத்மாவதி நாகரான நாகசேனன் குறித்து, பாணபட்டர் எழுதிய ஹர்சரின் வரலாறு என்ற நூல் மூலம் அறிய முடிகிறது.
வெளி இணைப்புகள்
பகுப்பு:இந்தியப் பேரரசுகள் பகுப்பு:இந்திய வரலாறு பகுப்பு:இந்துப் பேரரசுகள் பகுப்பு:ஆசியாவின் முன்னாள் நாடுகள் பகுப்பு:இந்திய அரச மரபுகள் பகுப்பு:ஆசியாவின் முன்னாள் முடியாட்சிகள் பகுப்பு:மத்திய இந்தியா பகுப்பு:முன்னாள் பேரரசுகள் பகுப்பு:முன்னாள் முடியாட்சிகள்
அரிவாள் பெட்டி
அரிவாள் பெட்டி அல்லது அருவா பெட்டி என்பது பனை மரத்தில் கள், பதநீர் போன்றவற்றை இறக்கும் தொழிலாளர்கள் அதற்குத் தேவைப்படும் அரிவாள் போன்ற கூர்மையான ஆயுதத்தை எடுத்துக்கொண்டு மரம் ஏறும்போது, அவை தவறி கீழே விழுந்துவிடாதபடி இருக்க இடுப்பில் கட்டியிருக்கும் ஒரு கொள்கலனைக் குறிப்பது ஆகும்.
விளக்கம்
அரிவாள் பெட்டியானது தென்னை மரத்தின் மூன்று தென்னங் கொதும்புகளைக் (தென்னம் பாளை) கொண்டு செய்யப்படுகிறது. கொதும்புகளைத் தண்ணீரில் ஒருநாள் ஊறவைத்து, பின்னர் அதை பனை நாரைக் கொண்டு கட்டிச் செய்யப்படுகிறது.
அரிவாள் பெட்டியானது அரிவாளின் பிடி மட்டும் வெளியே தெரியும் வகையில், முக்கால் அடி உயரம் கொண்டதாக இருக்கும். இந்தப் பெட்டியின் மேற்பகுதி சற்று அகன்றும், கீழ்ப்பகுதி சற்று குறுகியும் காணப்படும். பெட்டியின் நடுவில் இரண்டு தென்னங் கொதும்பைகளைக்கொண்டு மூன்று பாகுதிகளாக பிரிக்கப்பட்டிருக்கும். ஒரு பக்கம் பாளை அருவா வைப்பதற்கும், நடுவில் மட்டையருவாள் வைப்பதற்கும், மற்றொரு பகுதியில் சுண்ணாப் பெட்டி வைப்பதற்கான தகடு போன்ற கொடும்பு பயன்படும். அரிவாளைத் தீட்டிக் கூர்மைப்படுத்த பயன்படும் வெள்ளைக்கல் பொடியைப் வைக்கப் பயன்படும் மூங்கில் குழாயையும் இதில் வைத்துக்கொள்வார்கள். தமிழகம் மட்டுமல்லாமல் இலங்கைவரை இதே முறை இருக்கின்றது.
மேற்கோள்கள்
பகுப்பு:கொள்கலன்கள் பகுப்பு:பனை
முட்டைஓடு
பூச்சிகளின் முட்டைகள்
பூச்சிகள் ம்ற்றும் பிற கணுக்காலிகள் பல வகையான, வடிவமுடைய முட்டைகளை இடுகின்றன. சில பூச்சிகளின் முட்டைகள் தோல் போன்ற மென்மையான உறையை கொண்டும், சில கடினமான சுண்ணாம்பினாலான ஓடு கொண்டவையாக உள்ளன. தோல் போன்ற மென்மையான உறை பெரும்பாலும் புரதத்தாலானது.
மீன்கள், இருவாழ்விகள், ஊர்வனவற்றின் முட்டைகள்
மீன் மற்றும் நீர்நில வாழ்வன இவைகளில் பொதுவாக இவைகளில் வெளிக்கருதல் நடைபெறுகிறது, முட்டைகள் தோல் போன்ற மென்மையான உறையை கொண்டிருக்கும்.
பொதுவாக ஊர்வனவற்றின் முட்டைகள் அமுங்கக்கூடியவாகவோ, கடினமான ஓடுடையவை இடுகின்றன. பாம்புகளின் முட்டைகள் தோல் போன்ற மென்மையான உறையை கொண்டிருக்கும். ஆமைகளின் முட்டைகள் பெரும்பாலும் கடினமான ஓடுடைய்யாகவோ அல்லது நெகிழ்வானவையாகவோ இருக்கும்.
பறவைகளின் முட்டைகள்
பறவை முட்டைகள் கடினமான சுண்ணாம்பினாலான ஓட்டைக் கொண்டுள்ளன. இவை பாலணுவுடைய முட்டையை இடுகின்றன.
பாலூட்டிகளின் முட்டைகள்
முட்டையிடும் பாலூட்டிகளான மோனோட்ரிம்களின் முட்டைகள், ஊர்வனவற்றின் முட்டைகளைப் போல் மென்மையான ஓடுடைய முட்டைகளை இடுகின்றன.
வெளித்தொடற்புகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:விலங்கியல் பகுப்பு:முட்டைகள்
தமிழ் பாலியல் சிறுபான்மையினர்
தற்போது ஓரினச் சேர்க்கை என்பது அதிகாரப்பூர்வ அல்லது அங்கீகரிக்கப்பட்ட மொழியாகத் தமிழைக் கொண்டிருக்கும் மலேசியா, இலங்கை, சிங்கப்பூர், மற்றும் மொரிசியஸ் ஆகிய நாடுகளில் குற்றமாககக் கருதப்படுகிறது. இலங்கை மற்றும் மொரிசியஸ் ந,ந,ஈ,தி சமூகப் பாகுபாட்டிற்கு எதிரான சட்டங்கள் அமல்படுத்தியுள்ளன, அதேசமயம் இலங்கை மற்றும் தமிழ்நாட்டில் ஓரினச் சேர்க்கையாளர்களுக்கான பாதுகாப்பையும் வழங்குகிறது. இலங்கையில் இந்தச் சட்டம் செயற்படா நிலையில் உள்ளது.
தமிழ்நாடு மூன்றாம் பாலின மக்களை ஆதரிக்கிறது. பௌத்த இயக்கம் மற்றும் ஐஎன்சி இரண்டும் ஓரினச்சேர்க்கையை குற்றவாளியாக்கும் காலனித்துவ சட்டத்தை சீர்திருத்துவதை வெளிப்படையாக ஆதரிக்கின்றன, ஆனால் மீதமுள்ள கட்சிகள் இந்த விஷயத்தில் வெளிப்படையான கருத்தினை தெரிவிக்கவில்லை. ஆயினும்கூட, ஓரினச்சேர்க்கையாளர்கள் மற்றும் பெண்விழையாள் நலனை ஆதரிக்கும் நிகழ்வுகளில் பல அரசியல்வாதிகள் பங்கேற்றுள்ளனர்.
வரலாறு
thumb| தமிழ் பாலியல் சிறுபான்மையினர் கலைத்துறையில் சங்ககாலம் முதலே இருந்ததற்கான வரலாறு உண்டு. இன்னும் சில அவதாரங்களை கணக்கில் எடுத்துக் கொண்டால் அதற்கு முந்தைய வரலாறும் இருந்திருக்கலாம் என நம்பப்படுகிறது.
தமிழர்களின் சமீபத்திய வரலாற்றில் ஓரினச்சேர்க்கை குற்றமாக கருதப்பட்டாலும், ஒரு பெரிய அளவிலான அறிவார்ந்த மற்றும் கலைப் படைப்புகள் குறிப்பாக மருத்துவ இதழான காமசூத்ரா அல்லது பல்வேறு இலக்கியப் படைப்புகளில் ஓரினச்சேர்க்கையாளர்கள் மற்றும் மூன்றாம் பாலினத்தவர்கள் அனுபவித்த சுதந்திரத்தை 1500 பொதுக்காலத்தில்  காலனித்துவத்தின் வருகைக்கு முன்னர் உறுதிப்படுத்துகின்றன.
சங்க காலத்திற்கு முன்
சிந்து சமவெளி நாகரிகம் பெரும்பாலும் தமிழருக்கு முந்தைய (அல்லது திராவிடத்திற்கு முந்தைய) பழமையான குடியேற்றமாக கருதப்படுகிறது. திராவிட எழுத்துகள் மற்றும் இந்து மதம் மூலம் நவீன தமிழ் கலாச்சாரத்தில் அதன் பாரம்பரியம் காணப்படுவதாக அறியப்படுகிறது. ஹரப்பன் நாகரிகத்தின் கலாச்சாரமும் திராவிட மொழிகளுக்கும் இந்து மதத்திற்கும் ஒரு முன்மாதிரி என்று  கருதப்படுகிறது.
திருநங்கைகள் மற்றும் மூன்றாம் பாலின மக்களால் வணங்கப்படும் தெய்வமான அரவான் தெய்வத்திற்கான கூவாகத்தில் நடைபெறும் புகழ்பெற்ற திருவிழா தமிழ்-பிராமி எழுத்துக்கள் வருவதற்கு முன்பு நிறுவப்பட்ட நாட்டுப்புறக் கதைகளிலிருந்து வந்ததாகும்.
காமசூத்ரா
கிமு 2 ஆம் நூற்றாண்டில் காமசூத்திரத்தில் வாத்சாயனாவின் படைப்புகள் ஓரினச்சேர்க்கை என்பதனை சாதகமாக சித்தரிக்கப்பட்டதைக் காட்டுகிறது, ஓரினச்சேர்க்கை மற்றும் திருநங்கைகளின் பாலியல் செயல்பாடுகள் என்பது பொதுவான ஒன்றாகவும் இருந்துள்ளது. குருகுலங்கள் மூலம் மாணவர்கள்/குழந்தைகளுக்கு பாலியல் கல்வி கற்பிக்கப்பட்டு வந்துள்ளது. அந்த நூலில் உள்ள சித்தரிப்புகள் ஓரினச்சேர்க்கை மற்றும் திருநங்கைகளின் பாலியல் நடத்தை போன்றவற்றைக் காட்டுகின்றன.
இந்த படைப்புகள் அந்தக் காலத்தில் மூன்றாம் பாலினத்தவர்களை சமூகம் எவ்வாறு ஏற்றுக் கொண்டது என்பதற்கான அறிவார்ந்த நுண்ணறிவையும் வழங்குகிறது, அங்கு அது திருப்தி பிரகிருதி (மூன்றாவது இயல்பு) என்று குறிப்பிடப்படுகிறது.
ஆயுர்வேதம்
இந்த காலகட்டத்தில் ஓரினச்சேர்க்கையாளர்கள் மற்றும் மூன்றாம் பாலினத்தவர்களுக்கு ஆதரவு மற்றும் மருத்துவ உதவிகள் வழங்கப்பட்டத்தை பல இந்து மருத்துவ நூல்கள் குறிப்பிடுகின்றன. ஆயுர்வேதத்தின் முக்கிய படைப்புகளான சரக சம்ஹிதை (சரகர்) மற்றும் சுஸ்ருத சம்ஹிதை (சுஸ்ருதர்) ஆகிய இரண்டும் ஓரினச்சேர்க்கை மற்றும் திருநங்கைகள் பற்றிய பல குறிப்புகளைக் கொண்டுள்ளன. பௌத்த மற்றும் சமண துறவிகள் இந்து மருத்துவ துறையில் முழுமையாக பங்கேற்று இருந்தனர்.
சான்றுகள்
பகுப்பு:பாலியல் பகுப்பு:ந.ந.ஈ.தி
அவுட்லையர்சு (ஆங்கில நூல்)
அவுட்லையர்சு: தி இசுடோரி ஆஃப் சக்சஸ் (Outliers: The Story of Success) மால்கம் கிளாட்வெல் எழுதிய மூன்றாம் அபுனைவு நூலாகும். இதனை நவம்பர் 18, 2008இல் லிட்டில், பிரவுன் அன்டு கம்பனி வெளியிட்டது. அவுட்லையர்சு என்ற ஆங்கிலச்சொல் சராசரியிலிருந்து விலகியிருப்பவர்கள்/விலகியிருப்பவை எனப் பொருள்படும். மனிதர்களில் இது மிகத் தோல்வியடைந்தவர்களையும் மிக வெற்றியடைந்தவர்களையும் குறிக்கும். கிளாட்வெல் மிகவும் வெற்றிபெற்றவர்களை எடுத்துக்கொண்டு அவர்களது வெற்றிகளுக்கான காரணங்களை ஆராய்கிறார். தனது கருதுகோளுக்கு  ஆதரவாக கனடிய பனி வளைதடியாட்டக்காரர்களில் பெரும்பாலானோர் ஏன் ஆண்டின் முதல் சில மாதங்களில் பிறந்தவராக உள்ளனர் என்றும்  எவ்வாறு மைக்ரோசாப்ட் இணை-நிறுவனர் பில் கேட்ஸ் மிகுந்த செல்வத்தை ஈட்டினார் என்றும், எவ்வாறு இசைத்துறையில் பீட்டில்ஸ் மாந்த வாழ்க்கையின் மிக வெற்றியாளர்களாக  சாதனை படைத்தார்கள் என்றும் விளக்குகிறார். தொடர்ந்து இசுக்கேடன்,ஆர்ப்சு,இசுலேட்டு,மீகர் & பிளோம் நிறுவனத்தை மிக வெற்றிகரமான சட்ட நிறுவனமாக பிளோம் கட்டமைத்தார், அறிவார்ந்த முடிவு எடுப்பதும், நுண்ணறிவாக உணரப்படுவதற்கும் பெரும்பாலும் எவ்வாறு பண்பாட்டு வேறுபாடுகள் துணை நிற்கின்றன, எவ்வாறு மிகவும் அறிவுள்ள இருவரின்  (கிறிஸ்தபர் இலங்கன்,  ஜெ. இராபர்ட் ஓப்பன்ஹீமர்), செல்வச் செழிப்பில் மிகுந்த  வேறுபாடுள்ளது என்பனவற்றை ஆராய்கிறார். நூலின் முழுமையும் கிளாட்வெல் திரும்பத் திரும்ப "10,000-மணி விதியை" வலியுறுத்துகிறார். இவரது கூற்றின்படி எந்தவொரு திறமையாளரும் உலகளவில் சாதனை படைக்க முதன்மையான காரணமாக சரியான முறையில் கிட்டத்தட்ட 10,000 மணிநேரம் பயிற்சி செய்தல் தேவையாகும். ஆனால் இந்த ஆய்வின் துவக்கநிலை ஆய்வாளர்கள் கிளாட்வெல்லின் பயன்பாட்டுடன் உடன்படவில்லை.
பதிப்பு வெளியான பிறகு த நியூயார்க் டைம்சின் கூடுதலாக விற்பனையாகும் நூற்பட்டியலில் முதலாவதாக வந்த்து; இதேநிலையில் தொடர்ந்து பதினோரு வாரங்களுக்கு நீடித்தது. த குளோப் அன்டு மெயில் இதழின் மிக உயர்ந்த விற்பனைப் பட்டியலில் முதலாவதாக வந்தது. பொதுவாக நூல் விமரிசகர்களிடையே நல்ல வரவேற்பைப் பெற்றது; இருப்பினும் கிளாட்வெல்லின் மற்ற படைப்புக்களைப் போலன்றி இது மிகவும் தனிநபர் சார்ந்ததாக இருந்ததாக கருதப்பட்டது. சில விமரிசனங்களில் அவுட்லையர்சு எந்தளவிற்கு ஓர்  தன்வரலாறு போல உள்ளதென்று விவரிக்கப்பட்டிருந்தது. சிலர் எவ்வாறு கிளாட்வெல் தனது சொந்த வாழ்க்கைப் பின்னணியையும் தொடர்புபடுத்தி நூலின் முடிவுரையை எழுதியிருந்தார் எனப் பாராட்டினர். அவுட்லையர்சில், எழுப்பப்பட்ட கேள்விகளையும் சமூகம் எந்தளவில் தனிநபரின் திறனைப் புறக்கணிக்கிறது என விவரிக்கப்பட்டுள்ளதையும் விமரிசகர்கள் மிகவும் பாராட்டி எழுதினர். இருப்பினும் படித்த பாடங்கள் எதிர்உச்சநிலைக்கு தள்ளி அயர்வடையச் செய்வதாக கருதினர். நூலின் நடை எளிதாக இருப்பினும் சிக்கலான சமூக நிகழ்வுகளை மிகவும் எளிமைப்படுத்தியதாகக் கருதினர்.
பின்னணி
அவுட்லையர்சை எழுதிய மால்கம் கிளாட்வெல் தி வாஷிங்டன் போஸ்ட் இதழில்  இதழியலாளராகப் பணிபுரிந்து வந்தார். பின்னர் தி நியூ யார்க்கர் இதழில் பணிபுரிந்தார். இவற்றில் இவர் எழுதிய கட்டுரைகள் பொதுவாக அபுனைவாக இருந்தன; ரான்  போபெய்யின் தகவல்விளம்பர இராச்சியத்திலிருந்து கணினிகள் எவ்வாறு பரப்பிசையை பகுப்பாய்வு செய்கின்றன போன்றத் தலைப்புகளில் எழுதி வந்தார். கல்விசார் கட்டுரைகளில் இவருக்கிருந்த அறிமுகத்தால் "உளவியல் சோதனைகள், சமூகவியல் ஆய்வுகள், சட்டக் கட்டுரைகள், வானூர்திகளின் விபத்துக்களின் புள்ளிவிவர மதிப்பீடுகள், செவ்வியல் இசைக்கலைஞர்கள், வளைதடிப் பந்தாட்ட வீரர்கள்" குறித்து எழுதலானார். இவற்றை பொதுமக்களும் புரிந்துகொள்ளும் வண்ணம் எளிமையான உரைநடையில் எழுதி வந்தார். இவை பரவலாக போன்மிக்களாகவும் புரிந்து கொள்ளப்பட்டன.
வெளி இணைப்புகள்
பகுப்பு:2008 நூல்கள் பகுப்பு:உளவியல் பகுப்பு:ஆங்கில நூல்கள்
பட்டம்பாங் மாகாணம்
பட்டம்பாங் (Battambang) என்பது கம்போடியா நாட்டின் வடமேற்கில் அமைந்துள்ள மாகாணம் ஆகும். வடக்கில் பான்டே மீன்ச்சே, கிழக்கு மற்றும் தெற்கில் பர்சாட், வடகிழக்கில் சீம்ரீப், மேற்கில் பைலின் ஆகிய மாகாணங்கள் எல்லைகளாக உள்ளன. மாகாணத்தின் மேற்கு எல்லையின் வடக்கு மற்றும் தெற்கு உச்ச எல்லைகள் தாய்லாந்துடனான சர்வதேச எல்லையின் ஒரு பகுதியாகும். நிலப்பரப்பின் அடிப்படையில் கம்போடியாவின் ஐந்தாவது பெரிய மாகாணம். இந்த மாகாணத்தின் தலைநகரம் பட்டம்பாங் ஆகும். பட்டம்பாங் நகரம் மாகாணத்தின் மிகப்பெரிய நகரம்.
இது கம்போடியாவில் அதிக மக்கட் தொகை கொண்ட ஐந்தாவது மாகாணமாகும். கம்போடியாவின் டோன்லே சாப் உயிர்க்கோள காப்பகங்களில் சேர்க்கப்பட்டுள்ள மாகாணங்களில் பட்டம்பாங் ஒன்றாகும். மாகாணத்தின் வளமான நெல் வயல்கள் விவசாய பொருளாதாரத்திற்கு பிரதானமாக பங்களிக்கின்றன. பட்டம்பாங் மாகாணத்தில் பல்வேறுப் பட்ட கலாச்சாரங்கள் மற்றும் இயற்கை வளங்கள் உள்ளன. எழுபத்தைந்து சதவீதம் பரப்பளவு காடுகள் மற்றும் மலைகள் ஆகும். இப்பகுதியில் வெப்பமண்டல காலநிலை நிலவுகின்றது.
சொற்பிறப்பியல்
பட்டம்பாங் என்பது கெமர் மொழியில் ‘ஊழியர்களை இழத்தல்' என்று பொருள்படும். அங்கோரியனுக்கு முந்தைய மற்றும் அங்கோரியன் காலங்களிலிருந்து கண்டெடுக்கப்பட்ட கல்வெட்டுகளில் இதுவரையில் "பட்டம்பாங்" என்று அழைக்கப்படும் சமகால கிராமங்கள், மாவட்டங்கள் எதுவும் குறிப்பிடப்பட்டதில்லை. ஆனால் மொஹச்சுன் கெமர் ஆவணத்தின் படி, ஸ்ரோக் பட்டம்பாங் (பட்டம்பாங் மாவட்டம்) அங்கோர் மற்றும் பிந்தைய அங்கோர் காலங்களில் பயன்படுத்தப்பட்டதாக தெரியவருகின்றது.
நிர்வாகம்
பட்டம்பாங் 13 மாவட்டங்களாகவும், ஒரு நகராட்சியாகவும் 92 கம்யூன்களாகவும், 10 சங்கட்களாகவும் மற்றும் 810 கிராமங்களாக பிரிக்கப்பட்டுள்ளது. மாகாணத்திற்குள் இரண்டு நகரங்கள் மற்றும் 12 துணை நகராட்சிகள் ஆகியவை அடங்கும்.
போக்குவரத்து
பட்டம்பாங்கை சாலை வழியாகவும், படகு மூலம் சங்கீயா நதி வழியாகவும் அணுகலாம். விமான நிலையம் மற்றும் தொடருந்து பாதை இரண்டுமே பயன்பாட்டில் இல்லை. பேருந்தில் புனோம் பென்னிலிருந்து 5-6 மணி நேர பயணத்திலும், சீம்ரெப் இருந்து 3-4 மணி நேர பயணத்திலும் சென்றடையலாம்.
வாட் ஏக் புனோம்
வாட் ஏக் புனோம் (கெமர் : ஏக் புனோம்மலை) பட்டம்பாங்கிலிருந்து 11 கிமீ வடக்கே ஒரு பகுதி இடிந்து விழுந்த 11 ஆம் நூற்றாண்டில் கட்டப்பட்ட கோயில் ஆகும். இந்த கோயில் 52 மீற்றர், 49 மீற்றர் அளவைக் கொண்டுள்ளது. ஒரு செந்நிற களிமண் சுவர் மற்றும் ஒரு பழங்கால நீர்த்தேக்கம் ஆகியவற்றின் எச்சங்களால் சூழப்பட்டுள்ளது. பால் பெருங்கடலை சித்தரிக்கும் ஒரு விட்டக்கல் மத்திய கோயிலின் கிழக்கு நுழைவாயிலுக்கு மேலே உள்ளது. இதன் மேல் பக்கவாட்டில் சில செதுக்கப்பட்ட புடைப்புச் சிற்பங்கள் உள்ளன. கோயிலுக்கு அடுத்ததாக உள்ளூர்வாசிகளால் ஒரு பெரிய அளவிலான புத்தர் சிலை வடிவமைப்பு தொடங்கப்பட்டது. இது அரசாங்கத்தால் நிறுத்தப்பட்டுள்ளது.
வாட் பனன்
பட்டம்பாங் நகரத்திற்கு தெற்கே சுமார் 25 கி.மீ தொலைவில் உள்ள வாட் பனன் (கெமர் : பனன் மலை) 10 ஆம் நூற்றாண்டில் கட்டப்பட்டது. புனோம் பனனின் 11 ஆம் நூற்றாண்டின் மலை அங்கோர் இடிபாடுகளை பட்டம்பாங்கைச் சுற்றியுள்ள கெமர் கோவிலில் காணலாம். அங்கோர்வாட்டின் ஒரு சிறிய பதிப்பைப் போல ஐந்து கோபுரங்கள் உயர்ந்து வானத்தை நோக்கிச் செல்லும். மலையின் அடிவாரத்தில் ஒரு செந்நிற களிமண்ணினால் ஆன படிக்கட்டை எதிர்கொள்ளலாம். 350+ படிகளில் ஏறிய பிறகு அற்புதமான அமைதியான அமைப்பிற்குள் நுழையலாம்.
சான்றுகள்
பகுப்பு:கம்போடியாவின் மாகாணங்கள்
தஞ்சாவூர் ஜனார்த்தனப் பெருமாள் கோயில்
தஞ்சாவூர் ஜனார்த்தனப் பெருமாள் கோயில், தமிழ்நாடு, தஞ்சாவூர் மாவட்டம், தஞ்சாவூரில் எல்லையம்மன் கோயில் தெருவில் அமைந்துள்ளது.
தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
மூலவர்
இக்கோயிலின் மூலவராக ஸ்ரீதேவி பூதேவியுடன் வாசுதேவப்பெருமாள் (ஜனார்த்தனப்பெருமாள்) உள்ளார். இறைவி கமலவல்லித்தாயார் ஆவார்.
அமைப்பு
ராஜகோபுரத்தைக் கடந்து உள்ளே செல்லும்போது பலிபீடம் உள்ளது. அடுத்து கருடாழ்வார் உள்ளார். இரு துவாரபாலகர்கள் இரு புறமும் உள்ளனர். அடுத்த மண்டபத்தில் கருவறை முன்பாக இரு துவாரபாலகர்கள் இரு புறமும் உள்ளனர். மூலவர் கருவறையை ஒட்டி தாயார் சன்னதி உள்ளது.
நவநீத சேவை
நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.
தட்சிண சஞ்சீவி ஆஞ்சநேயர் கோயில்
திருச்சுற்றில் அனுமார் சன்னதியாக தட்சிண சஞ்சீவி ஆஞ்சநேயர் கோயில் என்றழைக்கப்படுகின்ற சிறிய கோயில் உள்ளது. இக்கோயிலும் தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் ஒன்றாகும்.
குடமுழுக்கு
இந்த இரு கோயில்களுக்கும் 15.12.2006 அன்று குடமுழுக்கு நடைபெற்றதற்கான தனித்தனியாக இரு கல்வெட்டுகள் கோயிலின் மண்டபத்தில் காணப்படுகின்றன. இக்கல்வெட்டுகள் சுவற்றில் பதிக்கப்படாமல் தனியாக வைக்கப்பட்டுள்ளன.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
அரீன் பதிலீட்டு வகைகள்
அரீன் பதிலீட்டு வகைகள் (Arene substitution patterns) என்பவை வேதியியல் ஐயுபிஏசி பெயரிடும் முறை கரிமவேதியியலின் ஒரு பகுதியாகும். அரோமாட்டிக் ஐதரோகார்பனில் ஐதரசனைத் தவிர்த்த பிற பதிலிகள் ஒவ்வொன்றின் இருப்பிடத்தையும் மிகச்சரியாக குறிப்பிட்டுக் காட்ட இவை பயனாகின்றன.
ஆர்த்தோ, மெட்டா, பாராநிலைகள்
இம் மூன்று வகையான பதிலீட்டு நிலைகளிலும் தொலுயிடின்கள் செயல்படுகின்றன.
தொகுப்பு
அமினோ, ஐதராக்சில், ஆல்கைல், பீனைல் போன்ற எலக்ட்ரான் வழங்கும் குழுக்கள் ஆர்த்தோ மற்றும் பாராநிலை இயக்கிகளாகச் செயல்படுகின்றன. நைட்ரோ, நைட்ரைல், கீட்டோன் போன்ற எலக்ட்ரான் வழங்கும் குழுக்கள் மெட்டாநிலை இயக்கிகளாகச் செயல்படுகின்றன.
பண்புகள்
சேர்மங்களுக்கு ஏற்றவகையில் இவ்வினங்கள் மாறுபாடுகளைக் கொண்டிருந்தாலும் எளிய இருபதிலீட்டு அரீன் சேர்மங்களில் இவை ஒன்றுபட்டே காணப்படுகின்றன. மூன்று மாற்றியன்களும் ஒரே கொதிநிலைகளைக் கொண்டுள்ளன. எனினும் பாரா நிலை மாற்றியம் வழக்கமாக அதிக உருகுநிலையைப் பெற்றுள்ளது. மேலும் மூன்று வகையான மாற்றியன்களில் இதுவே கொடுக்கப்பட்ட கரைப்பானில் குறைந்த கரைதிறன் கொண்டதாகவும் உள்ளது.
ஆர்த்தோ பாரா மாற்றியன்களைப் பிரித்தல்
ஆர்த்தோ மற்றும் பாராநிலை இயக்கிகள் எலக்ட்ரான் வழங்கும் குழுக்களாக இருப்பதால் பொதுவாக செயற்கை வேதியியலில் இவ்விரண்டு மாற்றியன்களையும் தனித்தனியாகப் பிரிப்பது சிரமமான செயலாகும். இதற்காக பலபிரித்தல் முறைகள் பின்பற்றப்படுகின்றன.
.
சினி மற்றும் டெலி பதிலீடு
சினி நிலையில் உட்புகும் குழுவானது வெளியேறும் குழு ஆக்ரமித்திருந்த நிலைக்கு அடுத்ததாக உள்ள நிலையை ஆக்ரமிக்கிறது. உதாரணமாக அரைன் வேதியியலில் சினி-பதிலீடு அறியப்படுகிறது
தோற்றம்
ஆர்த்தோ, மெட்டா மற்றும் பாரா போன்ற முன்னொட்டுகள் முறையே சரி, பின்வரும், அருகில் என்ற பொருள்களைக் கொண்ட கிரேக்கச் சொற்களின் வழிப்பெறுதிகளாகும். தற்போதைய பொருளுடன் இவற்றின் உறவு அநேகமாய் தெளிவாக இல்லை. வரலாற்றில் ஆர்த்தோ என்ற சொல் அசலான மூலப்பொருளைக் குறிக்கவே நியமிக்கப்பட்டது. மாற்றியனைக் குறிக்க மெட்டா என்ற சொல் பயன்படுத்தப்பட்டது. உதாரணமாக, மரபுப் பெயர்களான ஆர்த்தோபாசுப்பாரிக் அமிலம் மற்றும் டிரைமெட்டாபாசுப்பாரிக் அமிலம் இரண்டுமே அரோமாட்டிகளுடன் எந்த தொடர்பும் கொண்டிருக்கவில்லை. இதேபோல பாரா என்ற முன்னொட்டு நெருங்கிய தொடர்பு கொண்ட சேர்மங்களைக் குறிக்கவே ஒதுக்கப்பட்டது. இதன்படி 1830 களில் பெரிசிலியசு அசுபார்டிக் அமிலத்தின் சமதிருப்ப வடிவத்தை பாரா அசுபார்டிக் அமிலம் என்று அழைத்தார். ஆர்த்தோ, மெட்டா, பாரா என்ற முன்னொட்டுகள் இரட்டைப் பதிலீடு செய்யப்பட்ட அரோமாட்டிக் வளையங்களின் மாற்றியன்களை வேறுபடுத்திக் காட்ட 1867 ஆம் ஆண்டில் வில்லெம் கார்னெர் காலத்தில் தொடங்கியது. மேலும், இவர் 1,4 மாற்றியனை குறிக்க ஆர்த்தோ முன்னொட்டையும் ,1,2 மாற்றியனை குறிக்க மெட்டா முன்னொட்டையும் பயன்படுத்தினார். 1869 ஆம் ஆண்டில் செருமானிய வேதியியலாளர் கார்ல் கிராப் ஆர்த்தோ, மெட்டா மற்றும் பாரா போன்ற முன்னொட்டுகளை இரட்டைப் பதிலீட்டு அரோமாட்டிக் வளையங்களில் (நால்தலீன்) பதிலிகளின் சில குறிப்பிட்ட இடங்களைக் குறிக்கப் பயன்படுத்தினார். 1870 ஆம் ஆண்டில் விக்டர் மேயர் முதன்முதலாக கிராப்பின் பெயரிடும் முறையை பென்சீனுக்கு பயன்படுத்தினார். வேதியியல் சமூகம் 1879 இல் தற்போதைய பெயரிடும் முறையை அறிமுகப்படுத்தியது.
உதாரணங்கள்
கிரசால் (C6H4(OH)(CH3) சேர்மத்தின் மாற்றியன்களுக்கு இப்பெயரிடும் முறையில் அளிக்கப்பட்ட பெயர்கள்:
மேற்கோள்கள்
பகுப்பு:அரோமாட்டிக் சேர்மங்கள் பகுப்பு:வேதியியல் பெயரீடு
தஞ்சாவூர் எல்லையம்மன் கோயில்
தஞ்சாவூர் எல்லையம்மன் கோயில், தமிழ்நாடு, தஞ்சாவூர் மாவட்டம், தஞ்சாவூரில் எல்லையம்மன் கோயில் தெருவில் அமைந்துள்ளது.
தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். 1803ஆம் ஆண்டில் இரண்டாம் சரபோஜி மன்னர் இக்கோயிலில் திருப்பணிகளைச் செய்துள்ளார்.
மூலவர்
இக்கோயிலின் மூலவராக எல்லையம்மன் உள்ளார்.
அமைப்பு
ராஜகோபுரத்தைக் கடந்து உள்ளே செல்லும்போது மூலவர் சன்னதி உள்ளது. முன்பாக பலி பீடம் உள்ளது. மூலவர் சன்னதியில் எல்லையம்மன் என்கிற ரேணுகாதேவி உள்ளார். சன்னதியின் வலப்புறம் விநாயகர் உள்ளார். முன் மண்டபத்தில் ஓவியங்கள் காணப்படுகின்றன. திருச்சுற்றில் தஞ்சன், மாதங்கி, ஸ்ரீதாரங்கன் சன்னதி உள்ளது. அடுத்து வரிசையாக நாகர்கள் காணப்படுகின்றனர். தொடர்ந்து காடாரேவ் மாதா, பூரணை புஷ்கலையுடன் அய்யனார், நாக கன்னிகைகள் உள்ளார். சண்டிகேஸ்வரி சன்னதி, ஞான பைரவர் சன்னதியும் காணப்படுகின்றன.
குடமுழுக்கு
இக்கோயிலில் 10 ஆகஸ்டு 2000 அன்று குடமுழுக்கு நடைபெற்றதற்கான கல்வெட்டு உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சாக்தம்
அணி விளையாட்டு
அணி விளையாட்டு (அல்லது) குழு விளையாட்டு (Team sport) என ஒன்றிற்கு மேற்பட்ட விளையாட்டு வீரர்கள் ஒருங்கிணைந்து ஒரு நோக்கத்தை நோக்கி (பொது வெற்றிக் குறிக்கோளுடன்) ஆடுகின்ற (ஒன்றாக வேலை செய்யும்) விளையாட்டுக்களை குறிப்பிடுகிறோம். ஒரு குழு விளையாட்டில் எந்த விளையாட்டாக இருந்தாலும், இரண்டு அல்லது அதற்கு மேற்பட்ட அணிகளை உள்ளடக்கும். சில அணி விளையாட்டுக்களில் இரு எதிரணிகளிடையே நேரடி மோதல் ஏற்படுகிறது. விளையாட்டைப் பொறுத்து அணியில் வீரர்களின் எண்ணிக்கை மாறுபடும். எடுத்துக்காட்டுகள் கூடைப்பந்து, கைப்பந்து, நீர் போலோ, மட்டைப்பந்து, பல்வேறு வடிவங்களில் உள்ள காற்பந்து மற்றும் ஹாக்கி. பொதுவாக அணியினர் ஓர் பந்தையோ அல்லது அதுபோன்ற ஒன்றையோ நகர்த்திச் செல்வதில் விளையாட்டு விதிகளுக்கிணங்க ஒருங்கிணைப்புடன் செயலாற்றி வெற்றிப்புள்ளிகளைப் பெறுவதாயிருக்கும். எனினும் சில அணி விளையாட்டுகளில் இவ்வாறு பந்தொன்றை ஒருங்கிணைப்புடன் நகர்த்த வேண்டியிராது; எடுத்துக்காட்டாக, நீச்சல், துடுப்பு படகோட்டம், வள்ளங்களி போன்றவையும் அணி விளையாட்டுகளே. மேலும் சில அணி விளையாட்டுகளில், காட்டாக மலையேற்றம், எதிரணியோ வெற்றிப்புள்ளிகளோ இருக்காது. அதற்கு மாற்றாக ஏறுவதில் அல்லது நடப்பதில் உள்ள கடினத்தன்மை சாதனையின் அளவீடாக எடுத்துக்கொள்ளப்படுகிறது.
ஒலிம்பிக் அணி விளையாட்டுகள்
தற்போது வேனில் ஒலிம்பிக் விளையாட்டுகளில் போட்டியிடப்படும் 33 விளையாட்டுகளில் ஆறு அணி விளையாட்டுகளாகும். ஏழாவது விளையாட்டாக ரக்பி கால்பந்து 2016 ஒலிம்பிக் போட்டிகளில் இடம்பெறும். துடுப்பாட்டம் 2020 ஒலிம்பிக் விளையாட்டுகளில் இடம் பெறுமா என்பது ஐசிசி மற்றும் அதன் உறுப்பினர்கள் எடுக்கும் முடிவையொட்டி உள்ளது.
பனி வளைதடியாட்டம் மற்றும் கர்லிங் ஆகியன மட்டுமே குளிர்கால ஒலிம்பிக் விளையாட்டுக்கள் போட்டிகளில் இடம் பெறும் அணி விளையாட்டுகள் ஆகும்.
அனைத்து ஒலிம்பிக் அணி விளையாட்டுகளுமே ஆண்,பெண் இருபாலருக்குமான போட்டிகளை உள்ளடக்கியுள்ளன.
மேற்கோள்கள்
பகுப்பு:அணி விளையாட்டுகள்
1911 இற்கு முந்தைய சீனாவின் இராணுவ வரலாறு
சீனாவைக் கைப்பற்றும்போது மங்கோலியர்கள் வெடிமருந்து ஆயுதமான இடிவிபத்து குண்டுகளை எவ்வாறு உருவாக்குவது என்பதைக் கற்றுக் கொண்டனர். ஆயிரக்கணக்கான சீன காலாட்படை மற்றும் கப்பற்படையினரை மங்கோலிய இராணுவத்தில் சேர்த்துக் கொண்டனர். மங்கோலியர்கள் பயன்படுத்த ஆரம்பித்த மற்றொரு ஆயுதம் சரசன்கள் பயன்படுத்திய நிகர் நிலையழுத்த எறிகணை ஏவிகள் (trebuchets) ஆகும். இதை இசுலாமியப் பொறியாளர்கள் உருவாக்கினர். இந்த ஆயுதங்கள் சியாங்க்யாங் முற்றுகையில் முக்கியப் பங்காற்றின. சியாங்க்யாங் வெற்றி மங்கோலியர்களின் சாங் வம்ச வெற்றியின் ஆரம்பமாக அமைந்தது.
உசாத்துணை
பகுப்பு:இராணுவ வரலாறு
தஞ்சாவூர் கோவிந்தராஜப் பெருமாள் கோயில்
தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
மூலவர்
இக்கோயிலின் மூலவராக ரெங்கநாதர் உள்ளார். இறைவி ரெங்கநாயகி ஆவார்.
அமைப்பு
ராஜகோபுரத்தைக் கடந்து உள்ளே செல்லும்போது பலிபீடம், கருடாழ்வார் உள்ளனர். மூலவர் சன்னதியில் பெருமாள் கிடந்த நிலையில் உள்ளார். மூலவர் கோவிந்தராஜபெருமாள் என்றும் ரெங்கநாதர் என்றும் என்றழைக்கப்படுகிறார். அனுமார், விநாயகர் உள்ளிட்ட பல தெய்வங்கள் தனியாக ஒரு சன்னதியில் காணப்படுகின்றன.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
திண்ம அமிலம்
திண்ம அமிலங்கள் (Solid acids) வேதிவினை ஊடகத்தில் கரையாத அமிலங்கள் ஆகும். அவை பெரும்பாலும் பலபடித்தான வினையூக்கிகளில் பயன்படுத்தப்படுகின்றன.
உதாரணங்கள்
பெரும்பாலான திட அமிலங்கள் பொதுவாக கரிம அமிலங்களாகும், இதில் ஆக்சாலிக் அமிலம், டார்டாரிக் அமிலம், சிட்ரிக் அமிலம், மாலிக் அமிலம், முதலியனவும் சிலிகோ-அலுமினேட்டுகள் (செயோலைற்றுகள், அலுமினா, சிலிகோ-அலுமினோ-பாசுபேட்டு) உள்ளிட்ட லூயிசு அமிலங்களாக செயல்படுகின்ற ஆக்சைடுகள் மற்றும் சல்பேட்டட் சிர்கோனியா ஆகியவையும் உள்ளடங்கும். டைட்டானியா, சிர்கோனியா மற்றும் நியோபியா உள்ளிட்ட பல மாற்ற உலோக ஆக்சைடுகள் அமிலத்தன்மை கொண்டவை. இத்தகைய அமிலங்கள் பிளத்தல் வேதிவினைகளில் பயன்படுத்தப்படுகின்றன. சல்போனேட்டட் பாலிஸ்டிரீன், திண்ம பாசுபோரிக் அமிலம், நியோபிக் அமிலம் மற்றும் ஹீட்டோரோ பாலிஆக்ஸோமெட்டலேட்டுகள் உட்பட பல திண்ம ப்ரான்ஸ்டெட் அமிலங்கள் தொழில்துறையிலும் பயன்படுத்தப்படுகின்றன.
பயன்பாடுகள்
திட அமிலங்கள் பல தொழில்துறை வேதியியல் செயல்முறைகளில் வேதி வினையூக்கத்தில் பயன்படுத்தப்படுகின்றன, பெட்ரோலியம் சுத்திகரிப்பதில் பெரிய அளவிலான வினையூக்கிகள் முன்னிலையிலான சிதைவு வினைகள் முதல் பல்வேறு நுண்ணிய வேதிப்பொருள்களின் தொகுப்பு முறை தயாரிப்பு வரை இவை பயன்படுகின்றன.
ஒரு பெரிய அளவிலான பயன்பாடு அல்கைலேற்றம் ஆகும், எ.கா. பென்சீன் மற்றும் எத்திலீன் ஆகியவற்றின் கலவை எத்தில்பென்சீனைக் கொடுக்கிறது. மற்றொரு பயன்பாடு சைக்ளோயெக்சனோன் ஆக்சைமை கேப்ரோலாக்டமாக மறுசீரமைப்பதாகும். பல ஆல்கைல் அமீன்கள் திண்ம அமிலங்களால் வினையூக்கப்பட்டு, ஆல்கஹாலின் அமீனேற்றம் மூலம் தயாரிக்கப்படுகின்றன.
திண்ம அமிலங்களை எரிபொருள் கலங்களில் மின்பகுபொருளாகப் பயன்படுத்தலாம்.
மேற்கோள்கள்
பகுப்பு:அமில வினையூக்கிகள் பகுப்பு:அமில-கார வேதியியல் பகுப்பு:காடிகள்
1453
1453 (MCDLIII) பழைய யூலியன் நாட்காட்டியில் திங்கட்கிழமை ஆரம்பமான ஒரு சாதாரண ஆண்டாகும்.
வேதநாயகம் பிள்ளை
மாயூரம் வேதநாயகம் பிள்ளை (Mayavaram Vedanayagam Pillai, (11 அக்டோபர் 1826 -  21 சூலை 1889) ஒரு தமிழ்நாட்டு எழுத்தாளர் ஆவார். இவர் எழுதிய பிரதாப முதலியார் சரித்திரம் (1879), புதினம் தமிழில் வெளியான முதல் புதினம் ஆகும்.
வாழ்க்கை
இவரின் தாயார் ஆரோக்கிய மரி-யும் தந்தை சவரிமுத்துப் பிள்ளையும் திருச்சிராப்பள்ளியில் இருந்து மதுரைக்குத் தொடர்வண்டியில் செல்கையில்  திருச்சிராப்பள்ளி மாவட்டத்தில் உள்ள குளத்தூர் தொடர்வண்டி நிலையத்தில் 11 அக்டோபர் 1826 அன்று வேதநாயகம் பிறந்தார்.
தொடக்கக் கல்வியைத் தமது தந்தையிடம் கற்ற வேதநாயகம் ஆங்கிலம், தமிழ் மொழிக்கல்வியை திருச்சிராப்பள்ளியைச் சேர்ந்த தியாகராச பிள்ளை என்பாரிடம் பயின்றார். சிறு வயதிலேயே திருமணங்கள், விருந்தினர் வருகை போன்ற நிகழ்வுகளின் போது நகைச்சுவையான கவிதைகளை எழுதினார்.
மக்கள் பணி
இவர் நீதிமன்றங்களில் பதிவாளராகவும் மொழிபெயர்ப்பாளராகவும் பணியாற்றிய பின் 1856-இல் தரங்கம்பாடியில் முனிசீஃப் வேலையில் அமர்ந்தார். மாயவரம் மாவட்ட முனிசீப்பாக 13 ஆண்டுகள் பணி புரிந்தமையால் இவரை மாயவரம் வேதநாயகம் பிள்ளை என்றே அழைக்கலாயினர். மாயவரத்தின் நகர் மன்ற தலைவராகவும் பணியாற்றியுள்ளார்.
1876-78 சென்னை மாகாணப் பெரும் பஞ்சத்தின்போது தன் சொத்துகள் அனைத்தையும் கொடையளித்தார். இதனைப் போற்றும் விதமாகக் கோபாலகிருஷ்ண பாரதியார் நீயே புருஷ மேரு என்ற பாடலை எழுதினார்.
இலக்கியப்பணி
அந்தக் காலகட்டத்தில் 16 புத்தகங்கள் எழுதினார். தமிழின் முதல் புதினமான பிரதாப முதலியார் சரித்திரத்தையும் அப்போதே எழுதினார். வீணை இசைப்பதிலும் வல்லமை பெற்றிருந்தார்.
மொழிபெயர்ப்புப் பணி
கி.பி 1805 முதல் கி.பி. 1861-ஆம் ஆண்டு வரை ஆங்கில மொழியில் இருந்த சதர்ன் கோர்ட் தீர்ப்புகளை அதாவது 56 ஆண்டுகள் தீர்ப்புகளைத் தமிழில் மொழி பெயர்த்து சித்தாந்த சங்கிரகம் என்ற நூலாக 1862-இல் வெளிட்டார் மேலும் 1862, 1863-ஆம் ஆண்டுகளின் தீர்ப்புகளையும் அவ்வாறே வெளியிட்டார். இவ்வாறு 'தீர்ப்புகளை முமுதன்முதலில்மொழி பெயர்த்த தமிழறிஞர் வேதநாயகம் பிள்ளை ஆவார். '
ஆக்கங்கள்
வேதநாயகம் பிள்ளை ஆக்கிய நூல்கள் பல. அவற்றுள் சில:
மறைவு
21 சூலை 1889 அன்று தன் 63-ஆம் அகவையில் காலமானார் வேதநாயகம்.
வழிமரபினர்
1851-இல் காரைக்காலைச் சேர்ந்த பாப்பம்மாள் என்பாரைத் திருமணம் செய்திருந்தார் வேதநாயகம்.
இவர் கொள்ளுப்பேரன் இசையமைப்பாளர் விஜய் ஆண்டனி ஆவார்.
உசாத்துணை
கலைக்களஞ்சியம், தமிழ் வளர்ச்சிக் கழகம், சென்னை, 1963.
வெளி இணைப்புகள்
பகுப்பு:1826 பிறப்புகள் பகுப்பு:1889 இறப்புகள் பகுப்பு:தமிழக எழுத்தாளர்கள் பகுப்பு:கருநாடக இசைக் கலைஞர்கள் பகுப்பு:பாடலாசிரியர்கள் பகுப்பு:தமிழ் உரைநடை பகுப்பு:நாட்டுடைமை நூல்களின் ஆசிரியர்கள் பகுப்பு:திருச்சி மாவட்ட நபர்கள் பகுப்பு:கிறித்தவத் தமிழறிஞர்கள்
சமர்கந்து பிராந்தியம்
சமர்கண்ட் பிராந்தியம் ( Samarqand Region, Samarkand Region என்றும் குறிப்பிடப்படுகிறது. உஸ்பெக் மொழி : Samarqand viloyati ) என்பது உஸ்பெகிஸ்தானின் பிராந்தியங்களில் ஒன்றாகும். இது நாட்டின் மையத்தில் ஜராஃப்ஷன் ஆற்றின் படுகையில் அமைந்துள்ளது. இதன் எல்லைகளாக கிழக்கில் சர்வ தேச எல்லையான தஜிகிஸ்தான் நாட்டு எல்லையும், பிற திசைகளில் உள் நாட்டு பிராந்தியங்களின் எல்லைகளும் அமைந்துள்ளன. அவை வட கிழக்கில் ஜிசாக் பிராந்தியம், வட மேற்கில்  நவோய் பிராந்தியம், தெற்கில் காஷ்கடார்யோ பிராந்தியம் போன்ற பிராந்தியங்களுடன் எல்லைகளைக் கொண்டு உள்ளது. சமர்கண்ட் பிராந்தியமானது 16,773 சதுர கிமீ. பரப்பளவைக் கொண்டுள்ளது  இதன் மக்கள் தொகை சுமார் 3, 651,700 என மதிப்பிடப்பட்டுள்ளது. பிராந்தியத்தின் மக்களில் சுமார் 75% பேர் கிராமப்புறங்களில் வாழ்கின்றனர் என மதிப்பிடப்பட்டு உள்ளது.
சமர்கண்ட் பிராந்தியம் 15 சனவரி, 1938 இல் நிறுவப்பட்டது, இது 14 நிர்வாக மாவட்டங்களாக பிரிக்கப்பட்டுள்ளது. இதன் தலைநகராக சமர்கண்ட் நகரம் ( நகரின் மக்கள் தொகை 368,000 ) உள்ளது. பிராந்தியத்தின் மற்ற முக்கிய நகரங்களாக புலுங்கூர் நகரம், ஜுமா நகரம், இஷ்டிகோன் நகரம், கட்டா-குர்கன் நகரம், உர்குட் நகரம் மற்றும் ஓக்டோஷ் நகரம் ஆகியவை உள்ளன.
பிராந்தியத்தின் காலநிலை என்பது பொதுவாக வறண்ட கண்ட காலநிலை எனப்படும் ஐரோப்பிய காலநிலை ஆகும்.
தாஷ்கந்துக்கு அடுத்து உஸ்பெகிஸ்தானின் பொருளாதார, அறிவியல் மற்றும் கலாச்சாரத்திற்கான இரண்டாவது பெரிய மையமாக சமர்கண்ட் உள்ளது. உஸ்பெகிஸ்தான் குடியரசின் அகாடமி ஆஃப் சயின்ஸில் உள்ள தொல்பொருள் நிறுவனம் சமர்கண்டில் அமைந்துள்ளது. பிராந்தியத்தில் உள்ள யுனெஸ்கோ உலக பாரம்பரிய தள கட்டடக்கலை நினைவுச்சின்னங்கள் உலக புகழ்பெற்றவையாக உள்ளன. மேலும் இவை சமர்கண்டை நாட்டின் சர்வதேச சுற்றுலாவில் மிகப்பெரிய சுற்றுலா மையமாக மாற்றுகின்றன.
இந்த பிராந்தியத்தில் பளிங்கு, கிரானைட், சுண்ணக்கல், கார்பனேட்டு மற்றும் சுண்ணக்கட்டி போன்ற கட்டுமானப் பொருட்கள் உட்பட சமர்கண்ட் பிராந்தியத்தில் குறிப்பிடத்தக்க இயற்கை வளங்களும் உள்ளன. மேலும் பருத்தி மற்றும் தானியங்கள் விளைச்சல், ஒயின் தயாரித்தல் மற்றும் பட்டுப்புழு வளர்ப்பு ஆகியவை இப்பகுதியின் முக்கிய வேளாண் மக்களின் முக்கியப் பணிகளாக உள்ளது. தொழிற்துறையைப் பொறுத்தவரை, உலோகப் பொருள் தயாரித்தல் ( தானுந்துகள் மற்றும் இணைப்புகளுக்கான உதிரி பாகங்கள்), உணவு பதப்படுத்துதல், ஜவுளி மற்றும் மட்பாண்டத் தொழில்கள் இப்பகுதியில் மிகவும் சுறுசுறுப்பாக நடக்கின்றன.
இந்த பிராந்தியத்தில் தொழில் வளர்ச்சிக்குத் தேவையான நன்கு வளர்ந்த போக்குவரத்து உள்கட்டமைப்பு வசதி உள்ளது, 400 கி.மீ. க்கும் நீண்ட தொடருந்து பாதைகள் மற்றும் 4100  கி.மீ. க்கும் மேற்பட்டு நீண்ட சாலை வசதி, தொலைதொடர்பு உள்கட்டமைப்பு வசதிகள் போன்றவை நன்கு வளர்ந்து உள்ளன.
நிர்வாக பிரிவுகள்
வலது|thumb|420x420px| சமர்கண்ட் பிராந்தியத்தின் மாவட்டங்கள் லத்தீன் எழுத்துகளில் உள்ள மாவட்ட பெயர்கள் சமர்கண்ட் பிராந்திய அதிகாரப்பூர்வ வலைத்தளத்தின்படி ஆகும். Gov.uz
பிராந்தியத்தில் உள்ள நான்கு மாநகரங்களும் நகரங்களும் எந்த மாவட்டங்களுக்கும் சொந்தமானவையாக அல்லாதவையாக உள்ளன. ஏனெனில் அவை பிராந்திய முக்கியத்துவம் வாய்ந்த நகரங்கள் என்ற நிலையை கொண்டுள்ளன. அவை சமர்கண்ட், கட்டா-குர்கன், ஓக்டோஷ் மற்றும் உர்குட் என்பவை ஆகும்.
குறிப்புகள்
பகுப்பு:Coordinates on Wikidata பகுப்பு:உஸ்பெக்கிஸ்தானின் பிராந்தியங்கள்
தமிழ்நாடு பிரீமியர் லீக்
தமிழ்நாடு பிரீமியர் லீக் (Tamil Nadu Premier League) இந்தியாவின் தமிழ்நாட்டில் ஆண்டுதோறும் நடைபெறும் ஓர் துடுப்பாட்டத் தொடர் ஆகும். 2016 ஆகத்து மாதத்தில் தமிழ்நாடு துடுப்பாட்ட சங்கத்தால் தொடங்கப்பட்ட இத்தொடரானது, இந்திய அளவில் நடைபெறும் இந்தியன் பிரீமியர் லீக் போன்று தமிழக அளவில் நடைபெறும் தொடராகும். தமிழ்நாடு துடுப்பாட்ட சங்கத்தில் பதிவுசெய்துள்ள வீரர்கள் மட்டுமே இத்தொடரில் விளையாட முடியும். இதன் தொலைக்காட்சி ஒளிபரப்பு உரிமையை ஸ்டார் இந்தியா குழுமம் பெற்றுள்ளது. ஸ்டார் ஸ்போர்ட்ஸ் 1,ஸ்டார் ஸ்போர்ட்ஸ் 1 HD(ஆங்கிலம்) & ஸ்டார் விஜய் சூப்பர்(தமிழ்) மற்றும் HOTSTAR லும் காணலாம்
செனோபைலைட்டு
செனோபைலைட்டு (Xenophyllite) என்பது Na4Fe7(PO4)6 என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். உக்ரைன் நாட்டின் நிப்ரோபெட்ரோவ்சுக்கு மாகாணத்தில் விழுந்த அகசுட்டினோவ்கா விண்கல்லில் செனோபைலைட்டு கனிமம் முதன்முதலில் கண்டறியப்பட்டது. பன்னாட்டு கனிமவியல் சங்கமும் 2006 ஆம் ஆண்டு இக்கனிமத்தை அங்கீகரித்தது.
மேற்கோள்கள்
பகுப்பு:சோடியம் கனிமங்கள் பகுப்பு:இரும்புக் கனிமங்கள் பகுப்பு:முச்சரிவச்சுக் கனிமங்கள் பகுப்பு:பாசுப்பேட்டு கனிமங்கள்
ஆப்கானித்தானில் பலதார மணம்
ஆப்கானித்தானில் பலதார மணம் (Polygamy in Afghanistan) இசுலாமியச் சட்ட முறைமை இசுலாமிய குடியரசாக இருக்கும் ஆப்கானிஸ்தான், பலதார மணம் பலதார மணம் செய்ய அனுமதிக்கிறது. ஆப்கானித்தானி ஆண்கள் நான்கு மனைவிகளை மணக்கலாம். ஏனெனில் இசுலாம் அத்தகைய நடவடிக்கைகளை அனுமதிக்கிறது.
ஒரு மனிதன் தன் மனைவிகள் அனைவரையும் சமமாக நடத்த வேண்டும்; இருப்பினும், இந்த விதிமுறைகள் அரிதாகவே பின்பற்றப்படுகின்றன என்று தெரிவிக்கப்பட்டுள்ளது. ஒரு ஆணுக்கு அதிகபட்சம் நான்கு மனைவிகள் அனுமதிக்கப்படுவார்கள் என்று திருக்குர்ஆன் குறிப்பிடுகையில், குறிப்பிடப்படாத எண்ணிக்கையிலான பெண்கள் அவருடைய ' மறுமனையாட்டிகளாக' அனுமதிக்கப்படுகிறார்கள். இந்தப் பெண்கள் பாதுகாப்பற்றவர்களாகக் கருதப்படுகிறார்கள். மேலும், ஒரு அவர்களுக்கு பாதுகாவலராக ஒரு ஆண் தேவைப்படுகிறார்.
கலாச்சாரக் காரணங்கள்
ஒரு ஆண் மற்றொரு மனைவியை மணந்து கொள்வதற்கான பொதுவான காரணம் ஒரு பெண்ணின் மலட்டுத்தன்மையாகும். ஆப்கானித்தான் சமூகத்தில் விவாகரத்துக்கு ஏற்படும் அவப்பெயர் காரணமாக, கணவன் மனைவிக்கு இடையே உள்ள வேறுபாடுகளை சமாளிக்க பலதார மண உறவுகள் ஏற்றுக்கொள்ளப்படுகின்றன. மற்ற அறிக்கைகள், பெரும்பாலான ஆப்கானித்தான் பெண்கள், கணவனால் துன்புறுத்தப்பட்டாலும் அல்லது அநியாயமாக நடத்தப்பட்டாலும், தனிமையில் இருப்பதை விட ஒரு ஆணின் மூன்றாவது அல்லது நான்காவது மனைவியாக இருப்பதை விரும்புகின்றனர். செல்வந்தர்கள் பல மனைவிகளை திருமணம் செய்வது மிகவும் பொதுவானது. பலதார மணம் செய்து கொள்வது ஆண்களுக்கு அதிக நிலப் பங்குகள், சொத்து, செல்வம், குழந்தைகள் போன்றவற்றைப் பெற அனுமதிக்கிறது. பலதார மணம் பொருளாதார ரீதியாக லாபகரமானதாகக் கருதப்படுகிறது. மேலும், தங்களின் சமூக செல்வாக்கை அதிகரித்துக் கொள்ள முடியும். வடக்கு ஆப்கானித்தானில், தரைவிரிப்புகளையும், கம்பளங்களையும் நெசவு செய்வதில் திறமையான பெண்கள் குடும்பத்தின் வருமானத்திற்கு பங்களிப்பதற்கான ஆதாரமாக கருதப்படுகிறார்கள். ஆப்கானித்தானில் பலதார திருமணங்களில் வயதான ஆண்கள் இளைய பெண்களை திருமணம் செய்வது பொதுவானது. வயதான் கணவனுக்கு மரணம் ஏற்பட்டால், விதவை பெண்கள் மறுமணம் செய்ய நிர்பந்திக்கப்படுகிறார்கள். தனது குடும்ப உறுப்பினரின் விதவையை திருமணம் செய்ய ஆண்கள் கடமைப்பட்டுள்ளனர். தனது மைத்துனனை மறுமணம் செய்ய மறுக்கும் ஒரு விதவை தங்கள் குழந்தைகளின் பாதுகாப்பை இழக்க நேரிடும்.
ஆண்கள்
பலதார மணம் அனுமதிக்கப்பட்டிருந்தாலும், அனைத்து பல ஆப்கானிய ஆண்களாலும் இது ஏற்றுக் கொள்ளப்படவில்லை. பல மனைவிகளை ஆதரிக்கக் கூடிய சில ஆண்கள், ஏகபோக உறவுகளை விரும்புகிறார்கள். ஏனெனில் ஆப்கானித்தானின் உள்நாட்டு பிரச்சனைகளைப் பற்றி கவலை இருக்கிறது. ஒரே ஆணை திருமணம் செய்த பெண்களிடையே உள்ள தகராறுகள் பலதார மணத்தை ஏற்க மறுப்பதற்கு மிகவும் பொதுவான காரணம் என்று விவரிக்கப்பட்டுள்ளது.